Diari Oficial de la Generalitat Valenciana


Sumari del DOGV 6157, del 02-12-2009 (2009/13597)

Bases especifiques de la convocatòria per a la provisió de quatre places d'administratiu d'administració general pel torn de promoció interna.
----------------------------------------------------------------------------------------------------------------------------------------------

### Dades del document

Número de DOGV
:   6157

Data del DOGV
:   02-12-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/13335


Data del document
:   12-11-2009

Organisme emissor
:   Ajuntament de l'Alcúdia

Tipus de document
:   Convocatòria

Anàlisi jurídica

 Descriptors 

:   * Alcúdia, l'
    * concurs administratiu

Bases especifiques de la convocatòria per a la provisió de quatre places d'administratiu d'administració general pel torn de promoció interna. [2009/13175]  
La Junta Municipal de Govern, en sessió del dia 17 de novembre de 2009, aprovà les bases específiques corresponents a la convocatòria de les proves selectives per a la provisió per promoció interna de quatre places d'administratiu d'administració general, que tot seguit s'esmenten:  
Bases especifiques corresponents a la convocatòria per a la provisió de quatre places d'administratiu d'administració general pel torn de promoció interna.  
Primera. Objecte de la convocatòria  
1.1. Denominació de la plaça: administratiu.  
1.1.1. Grup: C1  
1.1.2. Naturalesa: funcionari de carrera.  
1.1.3. Escala: administració general.  
1.1.4. Subescala: administrativa.  
1.2. Sistema selectiu: concurs oposició promoció interna.  
1.3. Nombre total de places convocades:  
1.3.1. Torn promoció interna: quatre.  
Segona. Requisits dels aspirats  
Els aspirants hauran de reunir els següents requisits:  
a) Per a poder prendre part en el procés selectiu, serà necessari acreditar una antiguitat d'almenys dos anys en l'escala d'administració general, subescala auxiliar i estar en servici actiu en este Ajuntament com a funcionari de carrera del grup C2.  
b) Tenir la nacionalitat espanyola o ser nacional d'un país de la Unió Europea o d'un altre estat, en els termes que preveu l'article 57 de la Llei 7/1970.  
c) Posseir la capacitat funcional per al desenvolupament de les feines del lloc de treball.  
d) Tenir complits els 16 anys d'edat i no haver aconseguit l'edat de jubilació forçosa, establerta en 65 anys.   
e) Estar en possessió del títol de Batxiller o equivalent. Les equivalències dels títols al·legats hauran de ser justificades per l'interessat.   
f) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en què haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmès a sanció disciplinària o equivalent que impedisca, en el seu estat, en els mateixos termes, l'accés a l'ocupació pública.   
Tercera. Presentació de sol·licituds i drets d'examen  
3.1. Lloc: Registre General de l'Ajuntament, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
3.2. Termini: 20 dies naturals comptats a partir de l'endemà de la publicació de l'extracte de la convocatòria en el Boletín Oficial del Estado.  
3.3. Forma: les sol·licituds es faran en la forma establerta en la base 4.1. de les bases generals.   
3.4. Òrgan al qual s'adrecen: alcalde president de l'Ajuntament de l'Alcúdia.  
3.5. Drets d'examen:  
3.5.1. Import: cinquanta euros (50 €).  
3.5.2. Pagament: el pagament d'aquests drets es farà a la tresoreria municipal, per mitjà d'ingrés bancari o resguard d'abonament, si és el cas, per gir postal o telegràfic, dels drets d'examen fixats en 50 euros. (Compte bancari: Caixa Rural de l'Alcúdia número compte 7737-8495-77-1183727293). Els citats drets d'examen només seran tornats als que no siguen admesos al procediment selectiu, per falta d'algun dels requisits exigits per a prendre part en este.  
Quarta. Admissió d'aspirants  
El contingut d'aquesta base es regeix pel que disposa la base cinquena de les bases generals.  
Cinquena. Tribunals qualificadors  
5.1. Composició:  
President: un funcionari de carrera designat per l'Alcaldia.  
Secretari: el de la corporació o funcionari que designat a l'efecte.   
Vocals:  
- Un representant de l'administració del Consell de la Generalitat Valenciana, designat per la Direcció General d'Administració Local.  
- Un funcionari de carrera de la corporació designat per l'Alcaldia.  
5.2. Regulació. El contingut d'aquesta base es regeix pel que disposa la base sisena de les bases generals. Tots els components del tribunal tindran veu i vot.  
Sisena. Inici i desenvolupament de les proves  
El contingut d'aquesta base es regeix pel que disposa la base setena de les bases generals.  
Setena. Sistema selectiu i qualificació dels exercicis  
El sistema selectiu serà el concurs oposició. Les proves, la seua qualificació i el programa temari d'estes, així com el barem per al concurs, seran els continguts en els annexos a aquestes bases específiques.  
Octava. Publicitat de les qualificacions, llista i proposta d'aprovats pel tribunal, presentació de documents, nomenament i presa de possessió  
El contingut d'aquesta base es regeix pel que preveuen les bases deu, onze, dotze, tretze, catorze i quinze de les bases generals.  
Novena. Aplicació de bases generals  
En tot el que no està previst en aquestes bases específiques, s'estarà al que disposen les bases generals de selecció del personal al servei de les entitats locals de la Comunitat Valenciana, publicades en el Diari Oficial de la Comunitat Valenciana número 5155 de data 15.12.2005 i en el Butlletí Oficial de la Província de València número 114, de data 15.05.2006.  
Les referències a les publicacions en el Butlletí Oficial de la Província i en el Diari Oficial de la Comunitat Valenciana s'entendran fetes al Diari Oficial de la Comunitat Valenciana.  
Deu. Recursos  
El contingut d'aquesta base es regeix pel que disposa la base quinzena de les bases generals.  
Onze. Aquestes bases específiques es troben a disposició dels interessats en les dependències municipals, en horari d'oficina de 09.00 a 14.00 hores.  
ANNEX I  
Sistema de selecció.  
El procediment selectiu serà el concurs oposició, que consistirà a realitzar els exercicis que s'estableixen a continuació.  
A. Oposició:  
1. Primer exercici. De caràcter obligatori i eliminatori.  
Consistirà en una prova tipus test, màxim 50 preguntes, amb quatre respostes alternatives de les quals sols una d'elles serà valida, sobre les matèries que constitueixen el programa de l'oposició, en un temps màxim d'una hora i 30 minuts.   
Aquest exercici es qualificarà de 0 a 10 punts, i seran eliminats els aspirants que no aconseguisquen els 5 punts.  
2. Segon exercici. De caràcter obligatori i eliminatori.  
Consistirà a desenvolupar una o dos proves objectives de caràcter pràctic, que podrà ser escrita, dirigida a apreciar la capacitat dels aspirants per a realitzar les funcions pròpies del lloc de treball. El contingut i la duració de la o les proves els fixarà el tribunal i els comunicarà als aspirats abans de l'inici de l'exercici.  
Aquest exercici es qualificarà de 0 a 10 punts, i seran eliminats els aspirants que no aconseguisquen els 5 punts.  
3. Tercer exercici. De caràcter obligatori i no eliminatori.  
Consistirà a traduir, per escrit, dos textos proposats pel tribunal, un del castellà al valencià i altre del valencià al castellà. La duració d'aquest exercici serà com a màxim de 40 minuts.  
En aquest exercici es valorarà el nivell del coneixement del valencià que posseeixen els aspirats.   
Aquest exercici es qualificarà de 0 a 3 punts.  
B. Concurs:  
La fase de concurs, que en cap cas tindrà caràcter eliminatori, és regirà pel barem de mèrits que consta en l'annex II; la valoració màxima que es pot obtindre en esta fase del procés serà de 14 punts.  
La fase de concurs és realitzarà després de celebrar la fase d'oposició i sols per a qui haja superat esta.  
Sols es valoraran els mèrits anteriors a la data de finalització del termini de presentació d'instàncies.  
El mèrits hauran d'acreditar-se per mitjà de documents originals o fotocòpies compulsades.  
ANNEX I  
Temari  
1. Les fonts de dret públic. La llei: concepte i caràcters. Les lleis estatals. Les lleis ordinàries i orgàniques. Normes del govern amb força de llei. Lleis estatals i autonòmiques. El reglament: concepte i classes.   
2. L'administrat: capacitat. L'acte administratiu: concepte, elements, classes. L'eficàcia dels actes administratius. Executivitat. La notificació. La publicació.  
3. La invalidesa de l'acte administratiu. Nul·litat i anul·labilitat. El principi de conservació de l'acte administratiu. La revisió d'actes per la pròpia administració. Revocació d'actes. La rectificació d'errors materials i de fet.   
4. El procediment administratiu. Fases. Terminació del procediment. Desistiment, renúncia i caducitat. L'execució forçosa dels actes administratius.   
5. Els recursos administratius. Classes de recursos administratius.   
6. Organització municipal: L'alcalde. El Ple. La Junta de Govern Local. Les comissions informatives.   
7. Règim de sessions i acords de les corporacions locals. Les sessions. Classes i requisits. Acord de les corporacions locals. Sistema de votació. Actes i certificacions.   
8. Els béns de les entitats locals. Classes. La utilització dels béns de domini públic i alienació i cessió de béns patrimonials.   
9. El servici públic en l'esfera local. Modes de gestió dels serveis públics locals.   
10. La funció pública local. El personal al servici de l'administració.   
11. Instruments d'organització del personal: plantilles, relacions de llocs i oferta d'ocupació pública. Situacions administratives dels funcionaris locals.   
12. Drets i deures dels funcionaris. Carrera administrativa i retribucions.   
13. La prevenció de riscos laborals. Drets i obligacions. Sistemes de prevenció.   
14. Els recursos de les hisendes locals. Les ordenances fiscals.  
15. Taxes, contribucions i preus públics . Impostos locals.   
16. El pressupost general de les entitats locals: principis, integració i documents que consta. Aprovació, liquidació i execució del pressupost.   
17. Els contractes en les administracions locals. Les atribucions dels òrgans de les corporacions locals en matèria de contractació. Extinció, garanties i responsabilitats.   
18. Intervenció administrativa en l'edificació i ús del sòl. La llicència urbanística. Protecció de la legalitat urbanística. Infraccions i sancions urbanístiques.   
19. El pla general: objecte, determinacions i documentació. Planejament de desenvolupament. El pla parcial. El pla de reforma interior. Els plans especials. El Catàleg de béns i espais protegits. L'estudi de detall.   
20. Elaboració i tramitació dels plans. Competència per a la seua aprovació. Publicació, vigència i efectes dels plans. Modificació i revisió dels plans.   
ANNEX II  
Barem de mèrits de la fase de concurs.  
La valoració dels mèrits al·legats i degudament acreditats pels aspirants en la fase de concurs s'ajustarà al següent barem, i no podrà superar els 14 punts.  
A) Serveis prestats. Es valoraran a raó de 0,20 punts per cada any complet de serveis prestat a l'administració com a auxiliar administratiu, fins a un màxim de 3 punts. A aquest efecte es computaran els serveis prestats en l'administració que s'hagen reconegut a l'empara d'allò que s'ha disposat per la Llei 70/1978, de 26 de novembre, i la resta de normativa aplicable. No es computarà el temps prestat en règim de comissió de serveis.  
B) Titulacions i diplomes. Es valoraran sempre que no constituïsquen requisit per a l'accés a la plaça. S'atorgarà major puntuació a aquelles que tinguen relació amb les característiques de la plaça, fins a un màxim de 2 punts, de la manera següent:  
En cas de diverses titulacions només es valorarà la de superior categoria dins de cada apartat.  
Titulacions que no tinguen relació amb les característiques de la plaça:  
B.1. Títol de doctorat: 1 punt.  
B.2. Títol de llicenciat: 0,50 punts.  
B.3. Títol de diplomat o haver superat tres cursos de carrera universitària: 0,25 punts.  
Titulacions que tinguen relació amb les característiques de la plaça:  
B.1. Títol de doctorat: 2 punts.  
B.2. Títol de llicenciat: 1,5 punts.  
B.3. Títol de diplomat o haver superat tres cursos de carrera universitària: 1 punt.  
C) Cursos de formació. Es valoraran els cursos de formació impartits pels aspirants, que tinguen relació amb el lloc de treball, fins a un total de 6 punts, segons el següent barem:  
- De 20 a 24 hores 0,15 punts.  
- De 25 a 49 hores 0,30 punts.  
- De 50 a 74 hores 0,5 punts.  
- De 75 a 99 hores 0,75 punts.  
- De 100 o més hores 1 punt.  
Únicament es valoraran els cursos, impartits o rebuts, convocats o organitzats per la universitat o l'administració pública, o qualsevol altre curs homologat per l'IVAP.  
D) Coneixement de valencià.  
L'acreditació de coneixement de valencià s'efectuarà segons el que preveu l'article 16 del Decret 33/1999, de 9 de març, del Govern Valencià, i es valorarà de la manera següent, i fins a un màxim de 3 punts:  
- Certificat de coneixement oral 0,50 punts.  
- Certificat de grau elemental 1,5 punts.  
- Certificat de grau mitjà:2,5 punts.  
- Certificat de grau superior: 3 punts.  
Només es valorarà el certificat de major grau aportat per cada aspirant.  
L'Alcúdia, 12 de novembre de 2009.- L'alcalde: Robert Martínez Correcher.